মুন্সীগঞ্জে জেলা ও উপজেলা প্রশাসনে কর্মরত ৩য় শ্রেণীর কর্মচারীদের পদবী পরির্বতন ও বেতন স্কেল সমন্বয়করণের দাবীতে পূর্ণদিবস কর্মবিরতি ও বিক্ষোভ মিছিল কর্মসূচি পালন করেছে। বুধবার সকাল সাড়ে ১০টার সময় প্রশাসনের ৩য় শ্রেণীর কর্মচারীরা জেলা প্রশাসকের কার্যালয়ের সামনে কর্মবিরতি উপলক্ষে একটি বিক্ষোভ মিছিল বের করে। পরে মিছিলটি আদালত পাড়ার মূল সড়ক প্রদক্ষিণ করে পুনরায় জেলা প্রশাসকের কার্যালয়ের সামনে গিয়ে শেষ হয়।